पेपर देकर लौटी 12वीं की छात्रा ने घर में लगाई फांसी
शास्त्री वार्ड में 12वीं की छात्रा मुस्कान उर्फ रानी खान (17) ने बुधवार दोपहर घर पर दुपट्टे से फांसी लगा ली। मुस्कान पेपर देकर घर आई और फांसी लगा दी। वह बचपन से नाना-नानी के साथ रहती थी। मामा हसीब खान बाइक मैकेनिक है। माैके से सुसाइड नोट नहीं मिला है। फांसी लगाने का कारण अस्पष्ट है, लेकिन पेपर बिगड़ने की टेंशन में फांसी लगाना माना जा रहा है। हसीब ने बताया मां के दूसरी शादी करने के बाद से उनके साथ रहती थी। पढ़ने में होशियार बहुत होशियार थी। बीएमओ डॉ. एके अग्रवाल ने बताया छात्रा ने फांसी लगाकर आत्महत्या की है। गले में निशान मिले हैं। मंगलवारा थाना एसआई आशुतोष उपाध्याय ने बताया छात्रा 12वीं का पेपर देकर घर लौटी थी। आशंका है कि पेपर बिगड़ने के टेंशन में उसने फांसी लगाई। जांच जारी है। परिवार के मुताबिक छात्रा पढ़ने में होशियार थी। मामले की जांच करेंगे।
hin_Deva hin_Deva